Taxi Driver

Taxi Driver ("Taxilaria") Martin Scorsese estatubatuar zinema zuzendariaren 1976ko filma da. Bertan, Robert De Niro, Jodie Foster, Albert Brooks, Harvey Keitel, Leonard Harris, Peter Boyle eta Cybill Shepherd aktoreek antzeztu zuten.

 Argumentoa 

Travis Bickle (Robert De Niro) heziketa eskaseko Vietnamgo gerran ibilitako marine ohia da, jaioterrira itzuli eta New York hirian erabateko bakardadean bizi dena. Gizarteak ez onartua sentitzearen ondorioz, depresioa eta ezinegona dauzka; gauetan taxilari gisa lan egiten du, eta giro hartan ikusitako jende mota askoren ondorioz, gizarteak erabateko garbiketa behar duelako ustea piztu zaio.

Ameriketako Estatu Batuetarako presidentetzarako hautagaiarentzako boluntario gisa lanean ari den emakume gazte bat ezagutu (Cybill Shepherd): harekin irtetea lortu du, baina X zinema batera eraman du eta emakumeak, erabat nazkaturik, alde egin eta bien arteko harremana amaitu du.

Gerora, taxian Iris (Jodie Foster) izeneko neskatila prostituta ezagutu eta harenganako erakarpena sentituta, bizimodu latz hartatik eta bere proxenetarengandik (Harvey Keitel) alde eragin nahi du, neskatxa bide onera zuzendu nahian.

Azkenean, gizartea garbitzeko haren grinak erokeriaren muturreko mugetaraino eraman du.

 Aktoreak 
 Robert De Niro: Travis Bickle.
 Jodie Foster: Iris "Easy" Steensma.
 Albert Brooks: Tom.
 Harvey Keitel: Matthew "Sport" Higgins.
 Leonard Harris: Charles Palantine senataria.
 Peter Boyle: "Wizard".
 Cybill Shepherd: Betsy.
 Harry Northup: Doughboy.
 Martin Scorsese: Travisen taxiseko bidaiaria.
 Victor Argo: Melio, dendaren jabea.
 Steven Prince: "Easy Andy".
 Joe Spinell: Travisen ofiziala taxis enpresan.

 Sariak 
 1976ko Cannesko Urrezko Palma
 Bigaren Emakumezko Aktorea (Jodie Foster) eta Musika Onenaren BAFTA Sariak
 Gizonezko Aktore Onenaren New Yorkeko Zinemaldiko Kritikarien Saria (Robert De Niro)

 Kanpo estekak 
 Taxi Driver filmaren trailer edo aurreiragarkia 
 Taxi Driver filmaren IMDBko fitxa irakurgai 

Kategoria:Martin Scorsesek zuzendutako filmak
Kategoria:Robert De Nirok antzeztutako filmak
Kategoria:Harvey Keitelek antzeztutako filmak
Kategoria:Drama filmak
Kategoria:Prostituzioari buruzko filmak
Kategoria:Sexu errepresioari buruzko filmak
Kategoria:Urrezko Palma irabazi duten filmak
Kategoria:New Yorken girotutako filmak
Kategoria:Kultuzko filmak
Kategoria:1976ko filmak
Kategoria:BAFTA film saridunak
Kategoria:Taxiei buruzko filmak